30. 9. 94 De Europæiske Fællesskabers Tidende Nr. L 254/73 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 27. juli 1994 om den anmeldte forøgelse af Air Frances kapital (Kun den franske udgave er autentisk) (Tekst af betydning for EØS) (94/653/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 93, stk. 2, første afsnit, under henvisning til aftalen om oprettelse af Det Europæ- iske Økonomiske Samarbejdsområde, særlig artikel 62, stk. 1, litra a), og protokol 27, efter i overensstemmelse med traktatens artikel 93 at have givet de interesserede parter en frist til at fremsætte deres bemærkninger og under henvisning til disse bemærknin- ger, og ud fra følgende betragtninger : I Ved skrivelse af 18. marts 1994, registreret hos Kommis- sionen den 22. marts 1994, underrettede de franske myndigheder i overensstemmelse med traktatens artikel 93, stk. 3, Kommissionen om, at de påtænkte at yde et kapitalindskud på 20 mia. ffr. til -Compagnie Nationale Air France«. De franske myndigheders underretning var ledsaget af en omstruktureringsplan benævnt »Projet pour VEntreprise« (i det følgende benævnt »projektet«). Den 12. april 1994 holdt Kommissionens Generaldirektorat VII (transport) møde i Bruxelles med repræsentanter for Air France og den franske regering, der ved denne lejlighed gav Kommissionen yderligere oplysninger og en skrivelse som svar på Kommissionens skrivelse af 28. marts 1994. Støtten blev med nummer N 258/94 registreret som anmeldt støtte i Kommissionens Generalsekretariat. Kommissionen besluttede at indlede proceduren i artikel 93, stk. 2, med hensyn til denne støtte og meddelte de franske myndigheder denne beslutning ved skrivelse af 30. maj 1994. Denne skrivelse blev offentliggjort i De Europæiske Fællesskabers Tidende(?), og tredjeparter blev opfordret til at fremsætte deres bemærkninger inden en måned at regne fra offentliggørelsen. De franske myndigheder besvarede Kommissionens skri- velse ved skrivelse af 14. juni 1994 og senere skrivelser. Der blev afgivet yderligere oplysninger og bemærkninger skriftligt og under flere møder i Bruxelles mellem Kommissionens Generaldirektorat VII (transport) og repræsentanter for Air France og den franske regering.. Det Forenede Kongerige, Nederlandene, Irland, Norge, Sverige og et stort antal tredjeparter, navnlig europæiske luftfartsselskaber, heriblandt British Airways, TAT, AOM, British Midland og ACE (Association des compagnies aériennes de la CE) fremsatte bemærkninger vedrørende denne støttesag. Bemærkningerne blev forelagt de franske myndigheder, der besvarede dem ved skrivelse til de pågældende tjenestegrene i Kommissionen. II Air France-koncernens nuværende struktur går tilbage til den 12. januar 1990, da Air France overtog UTA og således erhvervede indirekte kontrol over Air Inter, det flyselskab, der beflyver størstedelen af de franske inden- rigsruter, og af hvis kapital Air France allerede ejede (1) EFT nr. C 152 af 3. 6. 1994, s. 2.